alexandrainst/scandi-wiki huggingface dataset:
Maria Due

Maria Due-Tønnessen (født 1980 i Lillesand), kjent under artistnavnet Maria Due, er en norsk vokalist og musiker. Hun arbeider som psykolog.

Biografi 

Maria Due har spilt piano siden hun var liten. Atten år gammel begynte hun som organist og korist i Kristiansand-bandet Bloody Pigeons.  Da hun flyttet til Oslo var hun medlem i flere ulike band, blant annet som vokalist i elektronikabandet Belle de Jour og på synthesizer i indierockbandet Railroad Orchestra. Etterhvert ble hun kjent med Maria Orieta, og ble koristen og synthisten hennes.

En sommer begynte Maria Due å lage egne låter og debuterte på Evita Klubb på Soria Moria i 2004. I 2008 spilte hun under by:larm, ble kåret til Ukas Urørt med låta «Better soon», og spilte under Quartfestivalen.

I 2010 platedebuterte Due med plata Kissing In Public.

I 2013 ga hun ut oppfølgeren Past Potential Future Lover til veldig gode kritikker. Albumet ble produsert av HP Gundersen.

Diskografi 
 Kissing In Public (Trust Me Records, 2010)
 Past Potential Future Lover (DESAFINADO RECORD / MUSIKKOPERATØRENE, 2013)

Referanser

Eksterne lenker 
 
Maria Due – offisiell hjemmeside
Maria Due – Facebook
 Maria Due – MySpace

Norske sangere
Norske gitarister
Norske låtskrivere
Fødsler i 1980
Fødselsdato ikke oppgitt
Alfonso Ferrabosco den yngre

Alfonso Ferrabosco den yngre (ca. 1575 – 1628) var en engelsk komponist og gambist fra overgangen mellom renessansen og barokken.

Liv 
Ferrabosco var uekte sønn av komponisten Alfonso Ferrabosco den eldre, en italiensk komponist som virket i England i lengre tid. Moren kan ha vært Susanna Symons, som faren senere giftet seg med. Fram til 1592 var Ferrabosco under formynderskapet til Gomer van Awsterwyke, en av dronning Elisabeth Is hoffmenn. Faren ba om å få ta sønnen med til Italia der han bodde sammen med sin hustru, men dronningen nektet ham dette. Dermed ble Ferrabosco den yngre igjen i England, han arbeidet som hoffmusiker og musikklærer for prins Henry.

Januar 1612 giftet Ferrabosco seg med Ellen Lanier (død 1638), datter av Nicholas Lanier (ca. 1523–1612). De hadde tre kjente sønner som alle ble musikere, Alfonso Ferrabosco (død 1652), Henry Ferrabosco (død 1658?), og John Ferrabosco (døpt 1626, død 1682).

Musikk 

Ferrabosco skrev scenemusikken for Ben Jonsons The Masque of Blackness (1605) og andre maskespill. I 1609 publiserte John Browne Ferraboscos musikk, deriblant tonesettinger av John Donne og Thomas Campion, lutt- og gambemusikk. Ferraboscos skrev mye musikk i den nye barokkstilen, og selv om han aldri var i Italia, kjente han godt til samtidens italienske stil.

Ferrabosco fikk et stort ry både for sitt gambespill og komposisjoner for gambeconsorts. Stykkene demonstrerer en svært individuell stil med mange diminusjoner og virtuose passasjer. I tillegg skrev han flere In Nomine-tonesettinger som regnes som retningsgivende for denne sjangeren, og et bind med Lessons, det vil si øvelser for viola da gamba.

Referanser

Litteratur 
 John Alexander Fuller Maitland: «Ferrabosco, Alfonso (d.1628)», Dictionary of National Biography, 1885–1900, Volume 18
 William H. Husk: «Ferrabosco, Alfonso (the younger)», A Dictionary of Music and Musicians (1900), redigert av George Grove

Eksterne lenker 
 
 

Renessansekomponister
Barokkomponister
Engelske komponister
Gambister
Landsnestunnelen

Landsnestunnelen er en tunnel på fylkesvei 686 i Suldal kommune i Rogaland. Tunnelen er 596 meter lang.

Referanser

Veitunneler i Rogaland
Veier i Suldal
Økstratunnelen

Økstratunnelen er en veitunnel på fylkesvei 686 i Suldal kommune i Rogaland. Tunnelen er 428 meter lang.

Referanser 

Veitunneler i Rogaland
Veier i Suldal
Ytre Sandvik tunnel

Ytre Sandvik tunnel er en tunnel på fylkesvei 686 i Suldal kommune i Rogaland. Tunnelen er 377 meter lang.

Se også 
Indre Sandvik tunnel

Veitunneler i Rogaland
Veier i Suldal
Indre Sandvik tunnel

Indre Sandvik tunnel er en tunnel på fylkesvei 686 i Suldal kommune i Rogaland. Tunnelen er 136 meter lang.

Se også 
Ytre Sandvik tunnel

Referanser

Veitunneler i Rogaland
Veier i Suldal
Friidrett under Sommer-OL 1920 – Kast med 56 punds vekt (25,4 kg)

Vektkast for menn var en av fem kastøvelser i friidrett under Sommer-OL 1920 i Antwerpen. Det var andre og siste gangen øvelsen var på det olympiske programmet, første gangen var under Sommer-OL 1904 i St. louis. Tolv deltakere fra fire nasjoner deltok i vektkastkonkurransen som ble avviklet 21. august 1920. Patrick McDonald fra USA ble den sist olympisk mesteren i vektkasting 56 pund (25,4 kg), han satte ny olympisk rekord med 11,26 meter.

Rekorder

Gjeldende rekorder før leken i 1920:

Resultater

Eksterne lenker
 Resultater og profilside  på sports-reference.com

Vektkast herrer
Radu Marian

Radu Marian er en rumensk-moldovsk mannlig sopransanger.

Marian har et naturlig register som spenner fra c&apos; til c&apos;&apos;&apos;, og som altså ikke er frembragt ved å synge falsett. Marian er regnet for å være en betydningsfull tolker av barokkmusikk. Repertoaret hans omfatter blant annet kantater for sopran skrevet av komponister som Georg Friedrich Händel, Giovanni Battista Bononcini, Giacomo Carissimi og Girolamo Frescobaldi, samt repertoaret til de virkelige kastratsangerne. Marian har blitt omtalt som den barokke nattergalen av den italienske avisen  Corriere della Sera .

Marian er en «naturlig kastrat» eller «endokrinologisk kastrat», altså en sanger som av hormonelle årsaker ikke har gjennomgått pubertet og dermed heller ikke stemmeskiftet.

Referanser

Eksterne lenker 
 Intervju med Radu Marian og Michael Maniaci
  The World of the Castrati and Male Soprano
 Radu Marian Diskografi
Videoer
 Radu Marian synger Ave Maria (Bach/Gounod)
 Radu Marian synger Crucifixus (Rossini)
 Radu Marian synger O Dio, se fosse vero (Bononcini)
 Radu Marian synger (utdrag fra filmen Palestrina - princeps musicae (2009))
 Radu Marian synger en soprankantate av Bononcini
 Radu Marian synger "Music for a While" (arie av Henry Purcell, live opptreden, 2004)

Rumenske musikere
Sopraner
Moldovske sangere
Personer etter føde- eller oppvekststed i Moldova
Kristian Landmark

Kristian Landmark (født 11. februar 1981) er en norsk filmskaper og forfatter, født og oppvokst i Kristiansand. Han har opprinnelig bakgrunn som teaterinstruktør og debuterte med Bad Boy Bubby ved Agder teater i 2006, en dramatisering av filmen til Rolf De Heer fra 1993. Han er sønn av politiker og lyriker Kjell Landmark.

Utdannelse 

Fra 2015 til 2017 var Landmark en del av første kull på masterutdannelsen til Den norske filmskolen, med manus som fordypningsområde. Hans eksamensfilm som manusforfatter hadde tittelen Når jeg faller, og fikk ordinær kinopremière 21. september 2018. Filmen ble nominert til Amandaprisen i klassene beste regi (Magnus Meyer Arnesen), beste mannlige skuespiller (Preben Hodneland), beste kvinnelige birolle (Alexandra Gjerpen) og beste originalmusikk (David Stephen Grant).

Film, TV og teater 
Sammen med Ole Bernt Tellefsen regisserte han den dramatiserte dokumentarfilmen Svartedauden – Da Norge gikk under, som ble vist på NRK i 2017. Samme år viste NRK Landmarks film Fritt Fall, som er et portrett av Tore Nagel, Norges eldste basehopper.  

Landmark var en av initiativtakerne til Kulturalliansen og teaterprosjektet Maskefall, et samarbeid mellom profesjonelle kunstnere, Mental Helse, Landsforeningen for pårørende innen psykisk helse, Blå Kors, A-larm, Kilden Dialog, Avdeling for barn og unges psykiske helse ved Sørlandet sykehus Kristiansand og Kristiansand kommune.  

Sammen med André Løyning regisserte Landmark dokumentarfilmen Tønes, et portrett av musikeren Frank Tønnesen, som i 2019 var avslutningsfilm på Den norske filmfestivalen.  

Landmark har sammen med Dan Korneli regissert dokumentarfilmen Moskus – fortelling om et bilde om kunstneren Sverre Malling, med premiere under Den norske filmfestivalen i 2022.

Landmark har produsert podcast-serien Ondskapen. Første sesong består av fem episoder med filosofene Lars Fr. H. Svendsen og Arne Johan Vetlesen, og ble lansert i 2022.

Forfatterskap 
Som forfatter står Landmark sammen med Ole Bernt Tellefsen bak barnebøkene 7 – Trusselen fra dypet (2016) og 7 – Monstermanetene (2017), utgitt på Cappelen Damm.

Referanser

Eksterne lenker 
 
 http://filmskolen.montages.no/2013/09/09/filmskolen-far-masterstudium/

Norske filmregissører
Personer fra Kristiansand kommune
Færder nasjonalpark

Færder nasjonalpark er en nasjonalpark i Færder kommune i Vestfold og Telemark fylke. Parken ble opprettet 23. august 2013 for å «bevare et større naturområde med representative økosystemer ved kysten i ytre Oslofjord med særlig vekt på landskap, naturtyper, arter og geologiske forekomster på land og i sjø og som er uten tyngre naturinngrep».

Parken utgjør ca. 340 km², hvorav 325 km² i sjø. Den strekker seg fra Ormøy i nord til Færder fyr i syd. Ormø–Færder landskapsvernområde og en rekke naturreservat ble innlemmet i nasjonalparken ved opprettelsen.

Sandø, Bolærne, Østre Bustein og Moutmarka er viktige områder for en mangfoldig planteflora og insektfauna. Det er registrert 309 rødlistede arter i nasjonalparken, blant annet kammarimjelle og gul hornvalmue.

Øyene Store Færder og Lille Færder og det fredede Færder fyr ligger innenfor nasjonalparken. Det samme gjelder Grevestuen på Mellom Bolæren, en av Norges eldste jakthytter.  Deler av de bebodde øyene Bjerkøy, Nordre Årøy og Søndre Årøy ligger også innenfor nasjonalparken.

I Færder nasjonalpark er også sjøbunnen vernet.

Færder nasjonalparksenter er informasjonssenter for Færder nasjonalpark ligger på Verdens Ende, straks utenfor grensa til selve nasjonalparken som går gjennom Verdens Ende.

Referanser

Eksterne lenker 
 
 
 Tv-serien ARVEN om Færder nasjonalpark
 Færder nasjonalpark sin nettside
 Færder nasjonalparkFylkesmannen i Vestfold og Telemark

 
Verneområder opprettet i 2013
2013 i Norge
Geometrisk sted

Geometrisk sted er en samling punkter som oppfyller gitte krav.

Eksempler:
Det geometriske sted for punktene som ligger i samme avstand fra et punkt er sirkelen.
Det geometriske sted for punktene som ligger i samme avstand fra en linje er to av linjens paralleller.
Det geometriske sted for punktene som ligger i samme avstand fra to punkter er midtnormalen mellom punktene.
Det geometriske sted for punktene som ligger i samme avstand fra to linjer er halveringslinjen mellom linjene.

Elementær geometri
Institutt for matematiske fag

Institutt for matematiske fag (IMF) ved NTNU er ansvarlig for NTNUs forskning og utdanning innen matematikk og statistikk. Instituttet er lokalisert på Gløshaugen i Trondheim. Fra 1. januar 2017 hører det inn under Fakultet for informasjonsteknologi og elektroteknikk. 

Instituttet tilbyr studier på bachelor-, master- og PhD-nivå. Den største studieretningen er industriell matematikk. Gjennom grunnkurs i matematikk og statistikk bidrar instituttet også til sivilingeniørutdanningen. Forskningen foregår blant annet på feltene algebra, differensialligninger, numerisk analyse, geometri/topologi og statistikk.

Som en følge av fusjonen mellom NTNU, Høgskolen i Sør-Trøndelag (HiST), Høgskolen i Gjøvik (nå: NTNU i Gjøvik) og Høgskolen i Ålesund (nå: NTNU i Ålesund), ble det til dels store endringer i institutt- og fakultetsstrukturen ved NTNU fra 1. januar 2017. Dette berørte også Institutt for matematiske fag. Virksomheten videreføres, men i instituttet inngår fra 2017 både IMF og fagseksjonen Matematikk ved NTNU i Gjøvik. Fagseksjonen har stedlig ledelse i Gjøvik.

Referanser

Kilder 
 Saksfremlegg til NTNUs styremøte 25. august 2016

Eksterne lenker 
 Instituttets nettsider

Matematiske fag
Dyrstolan

Dyrstolan er et fjell på grensa mellom Surnadal kommune i Møre og Romsdal og Heim kommune i Trøndelag. Det har en høyde på 929 meter over havet og er den nest høyeste i Hemne kommune.

Fotnoter

Referanser

Eksterne lenker 
 Rutebeskrivelse med kart og bilder på lommekjent.no (besøkt 23.8.2013)

Fjell i Surnadal kommune
Fjell i Heim
Fjell under 1000 meter
Mælefjelltunnelen

Mælefjelltunnelen er en veitunnel på  mellom Århusmoen i Seljord kommune og Gvammen i Hjartdal kommune i Telemark. Tunnelen ble åpnet for trafikk 19. desember 2019, og samtidig ble gamleveien via Flatdal, Åsebrekkene (ved Nutheim) og Ambjørndalen omgjort til fylkesvei 3420.

Bakgrunn 
Tunnelen ble bygget for å korte reisetiden og gi bedre fremkommelighet spesielt for tunge kjøretøy ved å unngå Åsebrekkene, samt øke trafikksikkerheten langs den avlastede strekningen. Omleggingen av veien gjennom tunnel fra Gvammen til Århus kortet inn avstanden mellom Notodden og Seljord med cirka 10 km og reduserte kjøretiden for tunge kjøretøy med 18 minutter. Lengden på tunnelen er 9355 m (9296 m uten portalene) og strekker seg tvers under Mælefjell på Lifjellområdet. 

Tunnelen er den lengste veitunnelen i Telemark og den sjuende lengste i landet. Totalt ble det bygget 11,7 km ny vei som erstattet 22,6 km av den tidligere traseen.

Prosjektet ble gjennomført i perioden 2013 til 2019. I april 2013 startet første del av arbeidet ved å sprenge ut en fjellskjæring langs daværende E134 for å bruke massene til forbelastning for brufundamenter, og annen klargjøring og bygging av tilførselsveier til anlegg og deponier. Hovedanlegget ble påbegynt i november 2014, mens første salve i selve tunnelen gikk av 17. desember 2014 på Gvammen-sida og to måneder senere på Århus-sida. Ved nyttår 2016 var tunnelen sprengt ut totalt 4204 meter; 2715 meter fra Gvammen og 1489 meter fra Århus, og det var forventet gjennomslag i løpet av året. Vannlekasjer førte imidlertid til at fremdriften ble forsinket. Gjennomslag skjedde 3. mai 2017.

Fakta 
 Vei:  
 Vegfunksjon:  Riksvei
 Lengde:       11 620 m, hvorav 9355 meter tunnel
 Kommune: 	Seljord, Hjartdal
 Fylke: 	Telemark
 Hensikt:  	Forkorte reisetiden og gi bedre fremkommelighet og trafikksikkerhet.
 Finansiering: 	Stat (ikke bompenger)
 Totalkostnad: 	2,00 milliarder kr 
 Nasjonal transportplan: 	2010–2019
 Fase: 	Ferdig, åpnet for trafikk
 Anleggsstart:     2013
 Åpnet: 19. desember 2019

Bilder

Referanser

Eksterne lenker 
 E134 Gvammen–Århus  (prosjektside hos Statens vegvesen)

Veitunneler i Vestfold og Telemark
Tunneler på E134
Veier i Hjartdal
Veier i Seljord
Tunneler åpnet i 2019
Hordatunnelen

Hordatunnelen er en vendetunnel på europavei 134 i Ullensvang kommune i Vestland. Den er 475 meter lang.

Tunnelen er stengt for syklende og gående; syklende og gående må derfor benytte seg av veien gjennom Håra om de ønsker å reise videre på E134. Det er ikke skiltet alternativ rute.

Se også
Veitunneler i Norge
Undersjøiske veitunneler i Norge

Referanser

Tunneler på E134
Veitunneler i Vestland
Veier i Ullensvang
Tunneler åpnet i 1988
Kvitaskarvtunnelen

Kvitaskarvtunnelen er en tunnel på en kommunal vei som tidligere var en del av europavei 16 i Vaksdal kommune i Vestland. Den 570 meter lange tunnelen åpnet i 1980, ble forlenget og fikk navn Bogatunnelen i 2002.

Se også 
Bogatunnelen
Utsiktstunnelen
Veitunneler i Norge
Liste over veitunneler i Norge

Referanser

Veitunneler i Vestland
Veier i Vaksdal
Tunneler åpnet i 1980
Utsiktstunnelen

Utsiktstunnelen er en tunnel på en kommunal vei som tidligere var en del av europavei 16 i Vaksdal kommune i Vestland. Den 110 meter lange tunnelen ble erstattet av Bogatunnelen i 2002.

Se også 
Bogatunnelen
Kvitaskarvtunnelen
Veitunneler i Norge

Veitunneler i Vestland
Veier i Vaksdal
Trysdalstunnelen

Trysdalstunnelen er en veitunnel på fylkesvei 383 i Masfjorden kommune i Vestland. Tunnelen er 551 meter lang.

Se også
Veitunneler i Norge
Liste over veitunneler i Norge

Eksterne lenker 
 Statens vegvesen veikart

Veitunneler i Vestland
Veier i Masfjorden
Tunneler åpnet i 1940
Saint Kitts og Nevis under VM i friidrett 2013

Saint Kitts og Nevis deltok under VM i friidrett 2013 i Moskva i Russland fra 10–18. august 2013 med 6 utøvere.

Resultater
(q – kvalifisert, NM – ikke noe gyldig resultat, SB – årsbeste)

Menn

Referanser

Eksterne lenker
 IAAF World Championships 2013 – Saint Kitts and Nevis

Nasjoner under VM i friidrett 2013
Sport i Karibia i 2013
Saint Kitts og Nevis under VM i friidrett
Den sentralafrikanske republikks herrelandslag i fotball

Den sentralafrikanske republikks herrelandslag i fotball er det nasjonale fotballandslaget til Den sentralafrikanske republikk i Sentral-Afrika. Landslaget administreres av det nasjonale fotballforbundet Fédération Centrafricaine de Football (RCA), som ble opprettet i 1961, og ble en del av FIFA og CAF i henholdsvis 1963 og 1965. Laget har aldri kvalifisert seg til hverken VM-sluttspill eller Afrikamesterskap.

Historie 
Laget spilte sin første landskamp hjemme mot  i 1956, en kamp de vant 5–1. Den sentralafrikanske republikk har ikke kvalifisert seg til et sluttspill hverken til et Verdensmesterskap eller et Afrikamesterskap, og regnes tradisjonelt for å være et av Afrikas svakere lag i henhold til FIFAs verdensranking.

Verdensmesterskapet i fotball 
 1930 til 1974 – Deltok ikke i kvalifisering
 1978 – Trakk seg fra kvalifisering
 1982 – Diskvalifisert under kvalifisering
 1986 til 1998 – Deltok ikke i kvalifisering
 2002 – Utslått i kvalifisering
 2006 til 2010 – Trakk seg fra kvalifisering
 2014 – Utslått i kvalifisering

Afrikamesterskapet i fotball 
 1957 til 1972 – Deltok ikke i kvalifisering
 1974 – Diskvalifisert under kvalifisering
 1976 – Trakk seg fra kvalifisering
 1978 til 1986 – Deltok ikke i kvalifisering
 1988 – Utslått i kvalifisering
 1990 til 1994 – Deltok ikke i kvalifisering
 1996 – Deltok ikke i kvalifisering
 1998 – Diskvalifisert under kvalifisering
 2000 – Trakk seg fra kvalifisering
 2002 til 2004 – Utslått i kvalifisering
 2006 – Trakk seg fra kvalifisering
 2008 – Deltok ikke i kvalifisering
 2010 – Trakk seg fra kvalifisering
 2012 til 2013 – Utslått i kvalifisering

Kjente spillere 
 Foxi Kéthévoama
 Geoffrey Lembet
 Hilaire Momi
 Kelly Youga

Referanser

Eksterne lenker 
 Den sentralafrikanske republikks profil hos FIFA.com 

Herrelandslag i fotball
Fotball i Den sentralafrikanske republikk
Antigua og Barbuda under VM i friidrett 2007

Antigua og Barbuda deltok under VM i friidrett 2007 fra 24. august til 2. september i Osaka i Japan med to utøvere.

Resultater

Menn
Baneøvelser

Tekniske øvelser

Eksterne lenker
  

Nasjoner under VM i friidrett 2007
Sport i Karibia i 2007
Antigua og Barbuda under VM i friidrett
2000-årene på Antigua og Barbuda
Giljajuvet tunnel

Giljajuvet tunnel er en veitunnel i Gjesdal i Rogaland, langs fylkesvei 450. Tunnelens lengde er 547 meter.

Se også 
Veitunneler i Norge
Undersjøiske veitunneler i Norge

Referanser

Veitunneler i Rogaland
Tunneler åpnet i 1985
VM i friidrett 2007 – 400 meter kvinner

Øvelsen 400 meter damer ved VM i friidrett 2007 ble avholdt på Nagai Stadium 26, 27. og 20. august. 
Norge var ikke representert i øvelsen.


Medaljevinnere

Program

Resultater

Forsøksheat
Kvalifisering: Ded førstet fire i hvert heat (Q) og de fire raskeste eller (q) gikk videre til semifinalene.

Semifinaler
De første i hver semifinale(Q) og de to raskeste ellers (q) gikk videre til finalen.

Finale

Kilder
Resultater forsøksheat
Resultater semifinaler
Finaleresultater

400 d
Sprintløp
To byer

To byer (originaltitel: A Tale of Two Cities) er en historisk roman i to deler skrevet av Charles Dickens og utgitt i 1859. 

Bokens innledende setning er blitt meget kjent i litteraturen:

«Det var den beste av alle tider, det var den verste, det var visdommens tidsalder, det var dumhetens…»

Handling 
Handlingen utspiller seg i dels London, dels Paris, før og under den franske revolusjon. Fortellingen følger flere hovedpersoner, fremst Charles Darnay, en fransk aristokrat som til tross for sin gode natur faller offer for de revolusjonære, og Sydney Carton, en britisk advokat som forelsker seg i Darnays hustru, Lucie Manette.

De to mennene synes å være tenkt som dobbeltgjengere.

Moderne utgivelse på engelsk 
 A Tale of Two Cities. Penguin Classics, London 2003, ISBN 0-14-143960-2

Illustrasjoner

Filmatiseringer 
 1910: A Tale of Two Cities - Regi: William Humphrey - første filmatisering, kortfilm
 1917: To byer - Regi: Frank Lloyd - første filmatisering (USA) i langfilmlengde med William Farnum
 1922: A Tale of Two Cities - Regi: W. Courtney Rowden - første britiske filmatisering
 1925: The Only Way - Regi: Herbert Wilcox - britisk adaptasjon med John Martin Harvey
 1935: To byer - Regi: Jack Conway
 1958: To byer - Regi: Ralph Thomas - britisk spillefilm med Dirk Bogarde og Christopher Lee
 1965: A Tale of Two Cities - tidelers fjernsynsserie med John Wood
 1980: A Tale of Two Cities - åttedelers britisk TV-serie med Paul Shelley
 1980: A Tale of Two Cities - Regi: Jim Goddard - britisk TV-film med Peter Cushing, Chris Sarandon og Barry Morse
 1989: A Tale of Two Cities - Regi: Philippe Monnier - britisk-fransk TV-produksjon i to deler med John Mills

Referanser

Litteratur 
 Ruth Glancy: Charles Dickens's A Tale of Two Cities: A Sourcebook. London: Routledge, 2006 ISBN 978-0415287609
 Andrew Sanders: The Companion to A Tale of Two Cities. London: Unwin Hyman, 1989 ISBN 978-0048000507.

Eksterne lenker 
 

 A Tale of Two Cities at Internet Archive.
 
 A Tale of Two Cities - The original manuscript of the novel, held by the Victoria and Albert Museum (requires Adobe Flash).
 A Tale of Two Cities, full text with audio.
 'Dickens: A Tale of Two Cities', lecture by Dr. Tony Williams on the writing of the book, at Gresham College on 3 July 2007 (with video and audio files available for download, as well as the transcript).
 Analysis of A Tale of Two Cities on Lit React

Romaner av Charles Dickens
Engelskspråklige romaner
Historiske romaner
Bøker fra 1859
Skiskyting under Vinter-OL 2014 – Kvalifisering

Kvalifiseringen til skiskyting under Vinter-OL 2014 er basert på resultater fra VM i skiskyting 2012 og 2013.

Kvotefordeling 
En totalkvote på 220 utøvere får delta (113 menn og 107 kvinner). Landene er tildelt kvoter ved hjelp av en kombinasjon av resultatene til sine utøvere i individuelle sprintkonkurranser og stafettkonkurransene under VM i skiskyting 2012 i Ruhpolding, Tyskland og 2013 i Nové Město, Tsjekkia.

Individuelle krav 
En idrettsutøver må også oppfylle spesifikke krav før de kan konkurrere:
Under verdenscupen i skiskyting 2012/13 eller 2013/14 må en utøver ha to resultater i IBU-cupen, EM eller VM eller et annet verdenscuparrangement der han eller hun må ha resultater maksimalt 20% bak den gjennomsnittlige tiden til de tre beste utøverne. Alternativt kan også to plasseringer i øvre halvdel under Junior-VM kvalifisere til deltakelse. En kombinasjon av begge disse kriteriene (en av hver) er også gyldig kvalifiseringsgrunnlag.

Hvis en nasjon frasier seg en plass vil den gå til neste nasjon på listen inntil alle plassene har blitt fylt.

Kvalifiserte nasjoner

Resultatlister 
Nedenfor er de offisielle sluttresultatene. Det er fortsatt mulig for nasjoner å kvalifisere seg dersom nasjoner lenger oppe på listen sier fra seg en eller flere plasser.

Menn

Kvinner

Danmarks poeng består av utøvere fra den danske kolonien Grønland.

Referanser 

Kvalifisering
Brunehaut

Brunehaut er en kommune i provinsen Hainaut i Belgia. Kommunen består av ni delkommuner: Bléharies, Guignies, Hollain, Jollain-Merlin, Wez-Velvain, Lesdain, Laplaigne, Rongy og Howardries. Kommunen grenser til Rumes i Frankrike i sør og det er her elva Escaut (Schelde) krysser grensa og renner inn i Belgia.

Referanser

Eksterne lenker
 Brunehaut
 Byer og kommuner i Belgia

Kommuner i Hainaut
Friidrett under Sommer-OL 1920 – 100 meter menn

100 meter herrer var en del friidrettsøvelsene under Sommer-OL 1912. Dette var sjette gangen øvelsen stod på OL-programmet. Konkurransen ble avholdt 15. og 16 august.

61 sprintere fra 23 nasjoner deltok.


Rekorder
Gjeldende rekorder før lekene i 1920:

(*) Dette var den eneste offisielle ratifiserte verdensrekorden i 1920,  men det hadde vært minst fire løp på 10,5 sekunder på den tiden. (se rekorder før Sommer-OL 1912.)

I finalen tangerte Charlie Paddock den olympiske rekorden med 10,6 sekunder.

Resultater

Forsøksheat

Heat 1

Heat 2

Heat 3

Heat 4

Heat 5

Heat 6

Heat 7

Heat 8

Heat 9

Heat 10

Heat 11

Heat 12

Kvarfinaler

Kvarfinale 1

Kvarfinale 2

Kvarfinale 3

Kvarfinale 4

Kvarfinale 5

Semifinaler

Semifinale 1

Semifinale 2

Finale

Eksterne lenker
  (fransk)
   (polsk)

0100 meter h
Sprintløp